ขอสอบถามน่อยคะเจ็บท้องปวดท้องแล้วปจดมาคะ มา2รอบต่อเดือน คือวันที่10_19คะแล้วพอวันที่23จนถึงวันนี้ปจดก็ยังไม่หยุด ปจดมาแบบปานกลางคือไม่ได้เยอะมากมีอาการปวดท้องนืดน่อยร่วมด้วย จะเป็นอะไรมากไหมคะ
สวัสดีค่ะ การมีเลือดออกในวันที่ 10-19 และมาอีกครั้งในวันที่ 23-27 ร่วมกับอาการปวดท้องน้อยอาจเกิดได้จาก1. การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น ดังนั้นหากมีเพศสัมพันธ์ ควรตรวจหาการตั้งครรภ์เป็นอันดับแรกค่ะ2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากได้ตรวจหาการตั้งครรภ์แล้วไม่พบ หรือไม่ได้มีเพศสัมพันธ์ แนะนำควรไปพบสูติ-นรีแพทย์เพื่อหาสาเหตุของการมีเลือดออกผิดปกติดังกล่าวค่ะ